
=  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  200  Lei.  Pe  o  jumătate  de  an  100  Lei. 
-  — —  Un  număr  15  Lei.  - — ■  -  — : 


Hristos  se  naşte... 

Bucurie  mare: 

MCă  ni  s’a  născut  Hristos, 

Mesia  chip  luminos; 

Lăudaţi  şi  cântaţi 
Şi  vă  bucuraţi !“  ' 

Dar  şi  Nabuhodonosor  na  născut.  Şi  Alexandru, 
şi  Caesar,  şi  August,  şi  Irod,  şi  Napoleon!  Mulţime 
de  trecători  pe  scoarţa  pământului:  s’au  născut! 

Asta  o  sărbătorim?  Atunci  cu  drept  cuvânt  cre¬ 
ştinismul  nostru  a  îmbătrânit,  s’a  învechit,  nu  mai 
are  putere. . . . 

* 

August  vrea  statistică.  Ordonă  conscriere.  Roma 
cere  fast;  reclamă  aur.  Apusul  însetează  după  stră¬ 
lucire  din  afară. 

In  Orient  benchetuiesc  Irozii.  Orientul  geme  sub 
biciul  năimiţilor  îngâmfatei  Rome.  Răsăritul  e  în 
aşteptarea  unui  nou...  răsărit. 

Se  aşteaptă  marele  eveniment,  prorocit  şi  dorit 
în  aceeaş  vreme:  Cerul  să  se  pogoare  pe  pământ, 
pământul  să  se  înalţe  la  cer! 

Esenţa  democraţiei! 


Colindă  poporală. 


1 

Şi  pentru  aceasta  Cuvântul  trup  sa  făcut  S’a 
născut  Hristos!  Şi  pentru  a  se  vesti  marele  eveni¬ 
ment  au  lucrat,  dar  nu  totdeauna  au  conlucrat:  pă¬ 
storii,  plugarii,  magii  şi  filozofii,  auguştii  şi  irozii, 
stelele  şi  îngerii  din  ceriuri!  Cerul,  palatul,  coliba 
şi  peştera!  Cele  de  sus  cu  cele  de  jos  şi  cele  de 
jos  cu  cele  de  sus! 

Democraţia  adevărată  se  poate  privi  ca  într’o 
icoană  în  icoana  marei  familii  a  lui  Dumnezeu  cu 
fii  buni  şi  cu  fii  răi,  peste  cari  deopotrivă  îşi  răsare 
soarele  şi-Şi  revarsă  ploaia,  iubirea  şi  haruL 

* 

Dar  şi  „Diavolul,  ca  un  leu  umblă  răcnind  şi 
căutând  pe  cine  să  înghită1'.1 

Şi  August  ordonă  statistici  nouă.  Irozii  se  îm¬ 
bată  şi  cer  viaţa  pruncilor  şi  capul  sfinţilor.  Lumea 
e  ameţită  cu  parada  din  afară,  ca  să  nu  vadă  mi¬ 
zeria  dinlăuntru.  Şi  sufletul  geme  în  lanţuri! 

Strigaţi:  Hristos  s’a  născut?  Şi  cu  sbjeratul 
astupaţi  să  nu  se  audă  gemetele  sufletului? 

* 

Hristos  s’a  născut  în  peşteră,  şi  s’a  născut  noaptea. 
Noapte  era  în  sufletul  nostru.  Unde  putea  să  se  aprindă 
„lumina  lumii"? 

Hristos  s’a  născut  în  mijlocul  turbării  generale; 
între  fiară  şi  dobitoace  a  coborît  pe  îngerii  cerului, 
vestind  programul  viitoarei  orânduiri: 

„Mărire  întru  cei  de  sus,  lui  Dumnezeu,  şi  pe 
pământ  pace;  între  oameni  bunăvoire". 

Nu  e  singurul  program  cu  adevărat  democratic? 
Numai  cât  în  acest  caz,  lumina  ne  este  pildă:  se 
consumă  pe  sine  pentru  a  lumina  şi  încălzi  lumea; 
altcum  nu  e  lumina...  lumii. 

După  aceasta  însetează  sufletul. 

* 


'  I  Petru  5,  8.  - 

Pentru  suflet  s’a  făcut  atâta  umilire,  ca  să-l 
înalţe. 

Azi  sburăm  întru  înălţime.  Dar  pe  aripile  aero¬ 
planelor,  am  cocoţat  numai  trupul. 

Sufletul?  Se  târăşte  ca  viermele,  ca  şarpele, 
„mâncând"  pulberea  şi  tina  drumurilor.  Pentrucă  nu 
ne-am  umilit,  ca  să-l  putem  înălţa. 

De  aceea  morala,  dreptul,  iubirea,  mila  s’au 
elasticizat,  ca  să  se  poată  încovoia  după  şerpuiturile 
diavolului. 

De  aceea  pentru  noi  cei  de  azi:  Hristos  s’a 
născut!  Lumina  s’a  consumat! 

Suflet  de  vierme !  Curăţia  F  ecioarei,  care  „pierde" 
tocmai  prin  curăţie  blăstămul  Evei  şi  rămâne  Fe¬ 
cioară  pururea,  călătoria  stelei,  coborirea  îngerilor, 
închinarea  magilor,  darul  păstorilor,  sângele  prun¬ 
cilor,  osteneala  apostolilor,  mucenicia  sfinţilor,  îţi 
pare  o  figură  oratorică  de  a  istoriei?  Tu  vrei  să 
te  înalţi?  Tu,  care  te-ai  înscris,  nu  la  Ierusalim,  ci 
la  Roma,  la  August;  la  Ierusalim  doar  benchetuieşti 
cu  irozii?  Tu,  care  ai  intrat  în  partidul  Sadducheilor? 
Tu,  care  dai  mâna  cu  oricine-ţi  făgăduieşte  strălu¬ 
cire  externă?  Tu,  care  vrei  să  slujeşti  la  toţi  domnii? 
Tu,  care  pentru  asta  vrei  să  ştii  pe  Hristos  trecut 
în  istorie ! 

Te  temi  de  intransigenţa  moralei  lui  Hristos?  Ei, 
iată  să  ştii,  că  fără  ea  democraţia  ta,  iubirea  ta  şi 
toate  declamările  tale,  sunt  făţărnicii,  beşici  de  săpjin, 
şi  tu  un  copil,  care  te  poţi  bucura  pentru  o  clipă, 
că  le  vezi  golătatea  polichromă  înălţându-se,  ca  trupul 
tău  cel  purtat  în  văzduh  de  aeroplanul  tău. 

Cu  slove  de  sânge  şi  de  foc  scrie  în  inima  ta 
drept  suprema  poruncă:  intransigenţă  creştină!  E 
salvarea  ta! 

* 

Tu  nu  spui  adevărul  întreg  când  spui:  Hristos 
s’a  născut!  Eu  văd  lumea  prăznuind;  şi  lumea  nu 
prăznueşte  istoria.  Lumea  aşteaptă  ceva!  Lumea 

1* 

vrea  pe  Hristos !  Vrea  pe  Hristos  cu  apostoli,  na 
deputa|i,  cu  sfinţi,  nu  economişti,  cu  lumina  care  se 
consumă  pe  sine,  nu  cu  focul  iadului  şi  al  minciunii 
care  arde  pe  alţii!  Vrea  pe  Hristos,  cel  care  se 
naşte!  Care  se  naşte  în  sufletul  fiecăruia  din  noi, 
unind  cerul  cu  pământul  pentru  a  înălţa  pământul 
până  la  cer!  Lumea  vrea  să  simtă  ca  şi  marele 
Pavel,  că  nu  mai  trăeşte  ea,  ci  Hristos  întru  ea. 
S’a  săturat  de  declaraţiile  lui  Petru,  care  cu  gura 
se  prindea  a  muri  pentru  Hristos,  Fiul  lui  Dumnezeu , 
pentruca  în  faţa  unor  servitori  să  nu  se  sfiască  a 
spune:  „Nu  cunosc  pe  omul  acesta". 

Şi  lumea  caută  pe  ceice  le  poate  spune:  Hri¬ 
stos  nu  s’a  născut  numai,  ci  Hristos  se  naşte. 

* 

Preoţilor !  August  face  statistici  şi  Irod  benche- 
tueşte.  Şi  unul  şi  altul  se  teme.  Ei  au  auzit,  că  Hri¬ 
stos  s’a  născut,  şi  se  tem  să  nu  se  mai  nască. 

Lumea  vrea  să-l  vadă,  că  este,  că  se  naşte  acum, 
binecuvântând  toată  viaţa  publică.  Spuneţi  dar  lumii 
întregi,  cu  vorba  şi  cu  fapta,  să  vie  la  biserica  noa¬ 
stră,  să  audă  şi  să  vadă  că  Domnul  se  naşte  acum, 
aduceţi-o  la  catavasia  Naşterii  Domnului  să  vadă  şi 
să  audă  minunea  dorită,  prorocită,  aşteptată: 

„Hristos  se  naşte!  —  Măriţi-L! 

„Hristos  —  din  ceriuri,!  —  Intâmpinaţi-L ! 

„Hristos  —  pe  pământ!  —  Inălţaţi-vă! 

„Cântaţi-I  tot  pământul,  şi  cu  veselie  lăudaţi-L 
pogoare,  că  s’a  preamărit!" 

Democraţia  care  poate  mântui,  nu  cunoaşte  alt 
drum  decât  dela  cer  la  pământ  şi  de  pe  pământ  la 
cer,  trecând  prin  sufletul  fiecăruia  dintre  noi. 

Preotul  Gh.  Maior. 

Cum  să  spovedim? 

In  Nr.  9 — 10  al  „Revistei  Teologice"  păr.  Gh. 
Maior  cu  multă  competinţă  pune  în  discuţie  o  chestie 
—  din  punct  de  vedere  pastoral  —  de  covârşitoare 
importanţă,  tratând  teza  de  mai  sus. 

Ca  unul  ce  mă  preocupă  mult  felul  de  a  păstori 
turmele  cuvântătoare  şi  am  şi  o  experienţă  oare 
care  pe  acest  teren,  îmi  permit  a  lua  cuvântul  în 
această  chestiune,  spre  a  o  lămuri  din  al  meu  punct 
de  vedere. 

Autorul  susţine,  că  în  timpul  nostru  spoveda¬ 
niile  de  mulţi  duhovnici  se  tratează  uşor,  ca  să  nu 
zicem  uşuratec.  Bine  zice.  Spovedaniile  noastre  au 
multe  lacune.  Urmarea  e  că  de  mulţi  sunt  consi¬ 
derate  spovedaniile  ca  forme  ce  se  îndeplinesc  din 
obiceiu.  Din  astfel  de  spovedahii,  se  înţelege  dela 
sine,  nu  se  naşte  nici  un  fel  de  regenerare  sufle¬ 
tească  şi  practica  lor  pentru  pastorală  e  lipsită  de 
orice  folos.  Spovedim  cu  scopul  de  a  îndruma  por¬ 
nirile,  nu  a  le  lăsa  să  bătucească  tot  cărările  vechi,  do¬ 
vedite  de  păcătoase.  Un  creştin  care  după  spovedanie 
rezonează  aşa:  am  aruncat  o  povară  din  spate,  ca 
la  altă  spovadă  să  nu  fiu  tot  aşa  de  încărcat,  e  ca  şi 
când  nu  s’ar  spovedi.  Vorba  de  după  spovadă  a 
fiecăruia  ar  trebui  să  fie:  M’am  spovedit,  şi  de 
aci  încolo  mă  voi  trudi  a  duce  o  viaţă  mai  curată! 

Da.  Spovedaniile  sunt  spovedanii  adevărate 
numai  devenind  „apa  cea  vie  a  lui  Hristos",  care 
duce  pe  creştini  la  întremare  sufletească  şi  nu  o 
datină  care  se  repetă  fără  nici  o  însufleţire. 

Cum  se  poate  realiza  întrămarea?  Păr.  Maior, 
răspunde  că  duhovnicul  are  să  întrebe  din  fir  în 
păr  pe  pacient  asupra  tuturor  împrejurărilor  intre 
cari  a  comis  păcatele,  ca  prin  întrebările  şi  răspun¬ 
surile  amănunţite  mărturisitul  să  vină  la  cunoştinţa 
reală  a  vinovăţiei  sale.  Metoda  e  cea  prescrisă  de 
tipic,  deci  este  bună  şi  îndreptăţită.  Trezeşte  sufletele 
Ia  conştienţa  religioasă,  căci  întrebările  şi  răspun- 

şurile  sunt  un  fel  de  rescoliri  şi  rescolirile  din  suflet 
pun  în  mişcare  sentimentele  adormite  ori  lipsite  total 
de  cunoştinţa  că  trăesc  în  fărădelegi.  Când  duhov¬ 
nicii  mărturisitori  ştiu  stârni  în  sufletul  celor  ce  le 
stau  sub  patrafir  scârba  faţă  de  viaţa  lor  trăită  în 
păcate,  perseveranţa  de  a  păcătui  şi  mai  departe  le 
scade,  dând  loc  unei  gândiri  nouă,  care  duce  la  îndrep¬ 
tarea  vieţii.  O  inimă  mlădiată  totdeauna  dă  îndem¬ 
nuri  la  fapte  mai  nobile.  Inima  mlădiată  sub  patra¬ 
firul  duhovnicului  este  prin  urmare  începutul  unei 
vieţi  nouă.  Spovedaniile  pot  încresta  astfel  de  suc¬ 
cese  spirituale  sunt  spovedanii  adevărate.  Şi  ferice 
de  duhovnicii  cari  pot  obţine  succesele  acestea, 
dar  ferice  şi  de  enoriaşii  cari  se  pot  hotărî  sub  pa¬ 
trafir  la  ridicarea  peretului  despărţitor  între  trecutul 
păcătos  şi  viitorul  închinat  vârtuţii  creştine. 

Având  a  face  dnhovnicii  numai  cu  persoane  cu 
inimă  de  ceară,  ce  se  Iasă  uşor  conduse  şi  ţin  la 
lecţiunile  preotului  din  spovadă,  spovedaniile  cu  în¬ 
trebări  şi  răspunsuri  multe  poate  ar  şi  duce  la  re¬ 
zultate  mulţumitoare.  Spovediţii  ar  lua  pe  suflet 
lecţiile  date  de  duhovnici  şi  le-ar  urma  în  viaţa  lor 
de  toate  zilele.  Nefericirea  e  că  dacă  nu  toţi,  apoi 
foarte  mulţi  din  recurenţii  Ia  spovedanii  îşi  au  carac¬ 
terele  lor  formate  şi  cuvintele  preoţilor  îmblătesc 
paie  fără  grăunţe  sau  vorbesc  surzilor  la  urechi  şi 
aruncă  mazere  în  părete.  Sunt  între  ceice  se  măr¬ 
turisesc  firi  dârze,  cari  dacă  nu  reacţionează  cumva, 
căci  nu  cutează  când  stau  sub  patrafir,  dar  în  su¬ 
flet  îşi  zic:  De  ce  vrea  preotul  să  ştie  mai  mult  dela 
mine  decât  îi  spun  eu?  îmi  cade  greu  să  răspund 
la  toate  întrebările  ce  mi  le  pune,  căci  de  multe 
fapte  ale  mele  când  îmi  vin  în  minte  mă  ruşinez 
chiar  eu,  necum  să  le  pot  spune  cuiva  aşa  cum  sau 
petrecut1 

1  Nu  există  persoană  să  nu  aibă  vre-o  taină  sufletească  legată  nu 
cu  aţă,  ci  cu  lanţuri  şi  pusă  sub  şapte  peceţi,  care  taină  nimănui  nu  o  mărturi¬ 
seşte.  Nici  chiar  păcătosul  nu  cutează  a  o  examina  de  multeori,  fie  că-1 
mustră,  fie  ca  nu  cumva  să  scape  cuiva  vre-o  vorbă  asupra  ei.  Când  se 
întâmplă  ca  întrebările  preotului  să  atingă  chiar  rana  ce-1  doare,  stă  pe. 

Iată  unde  ajungem,  punând  prea  multe  întrebări 
la  mărturisire.  Mie  mi  s’a  întâmplat,  că  unii  din 
mărturisiţi  mi- au  spus  franc:  fapta  cutare  şi  cutare 
am  săvârşit-o  în  tinereţe,  dar  de  câteori  am  vrut  s’o 
spun  duhovnicului,  m’a  ajuns  o  groază  şi  o  ruşine 
de  ea  în  aşa  măsură,  că  deşi  ştiam  că  greşesc  — 
n’am  putut  s’o  declar  la  mărturisire.  Omiteri  de 
aceste,  cât  cu  voia,  cât  fără  voie,  nu  lipsesc.  Greşeşte 
celce  nu-şi  declară  categoric  şi  la  înţeles  toate  păca¬ 
tele  ?  Greşeşte  duhovnicul  celce  nu  ispiteşte  în  destul 
de  amănunţit  pe  ceice  i  se  mărturisesc  ?  Se  poată  să 
fie  greşite  ambele  părţi.  Judecând  însă  real,  greşala 
amândurora  are  scuze.  Omul  ce  se  mărturiseşte  — 
presupunând  că  e  de  caracter  şi  e  deplin  conştienţios 
—  păcatul  nemărturisit  nu  şi-l  consideră  de  deslegat, 
păcatul  nemărturisit  apasă  şi  după  spovadă  sufletul 
său  ca  o  povară  de  care  vrea  să  scape  la  ocazia 
ce  şi-o  va  alege  neforţat  de  nime.  Prin  faptul  că 
spune  acum  ceeace  a  comis  altădată,  repară  fiul  su¬ 
fletesc  ceeace  a  stricat  mai  nainte.  Un  cuvânt  două 
de  dojană,  mai  bine  zis  de  îmbărbătare  a  preotului 
duhovnic,  ca  altă  dată  să  nu  mai  cadă  în  greşală  şi 
să  nu  fie  fricos  —  îi  readuce  liniştea  sufletească  şi 
iertarea,  omul  deci  e  mântuit.  Duhovnicul  încă  poate 
fi  scuzat.  Pentrucă  misiunea  lui  se  consideră  de 
împlinită  când  face  atenţi  de  cu  bună  vreme  pe  cre¬ 
dincioşi  să  nu-şi  ascundă  faptele,  căci  celce  le  ascunde 
înaintea  duhovnicului,  lui  Dumnezeu  minţeşte,  nu  pe 
duhovnic  îl  înşală. 

Ispitirile  minuţioase  uşor  aduc  în  unele  prepusuri 
pe  preoţii  mărturisitori. 1  Depărtează  apoi  pe  cre- 

loc  cu  răspunsurile  şi  tace.  Dacă  nu  tace  cumva,  dă  răspunsuri  false. 
Unii  se  iritează  oarecum  şi  răspund  categoric:  cu  privire  la  acest  lucru 
nu  mai  am  nimic  de  adăugat.  Notez  şi  aceea,  că  deplin  sincer  se  mărtu¬ 
risesc  enoriaşii  numai  duhovnicilor  în  cari  au  deplină  încredere  şi  cu  cari 
şi  în  referinţele  din  afară  de  oficiu  au  legături  sufleteşti  bazate  pe  încre¬ 
dere.  Preoţilor  nesimpatici  se  spovedesc  enoriaşii  cu  mult  mai  sumar, 
decât  celor  cătră  cari  se  pot  descoperi  cu  toată  încrederea. 

1  De  pildă  finii  se  tem  de  tradare,  nu  publică  ci  secretă;  femeile 
păcătoase  se  tem  că  preotul  pe  sub  ascuns  va  pune  la  cale  urmărirea  lor 
cu  toţi  complicii  etc. 

dincioşi  dela  mărturisire,  ori  îi  duc  la  alţi  preoţi. 
Inconvenientul  cel  mare  e  că  lungesc  şi  obosesc  şi 
împedecă  dela  preot  pe  cei  mulţi  ce-şi  aşteaptă 
rândul  dinafară  de  biserică,  cum  e  obiceiul  în  timpul 
posturilor.  Dacă  cu  un  singur  eroniaş  ar  avea  de 
făcut  duhovnicul,  treacă-meargă  şi  cu  întrebările 
crucişe.  In  posturi  însă  doritorii  de  spovadă  stau  cu 
zecile  înaintea  uşilor  bisericii.  Trebue  dat  şi  ace¬ 
lora  rând. 

Ispitirea  prea  amănunţită  poate  să  aibă  drept 
consecinţă  şi  altă  urmare  neprevăzută.  La  începutul 
creştinismului  mărturisirile  cum  se  ştie  erau  publice. 
S’au  trecut  ceva  mai  târziu  la  cele  secrete  [îna¬ 
intea  duhovnicilor].  De  ce  s’a  trecut?  Le  venea 
greu  creştinilor  de  atunci  a-şi  desvăli  faptele  pă¬ 
cătoase  înaintea  unei  lumi  întregi.  Ziceau:  Mai  bine 
nu  ne  mărturisim,  decât  să  ne  facem  de  ruşine  prin 
tradarea  publică  a  ticăloşiilor  în  cari  trăim.  Şi  au 
fost  ascultaţi  de  biserică.  Tot  aşa  poate  să  vină 
cineva  şi  să  ne  zică  nouă  preoţilor:  Ne  recapitulăm 
păcatele  când  stăm  sub  patrafir,  de  spus  le  spunem 
numai  lui  Dumnezeu,  care  ne  ştie  şi  aşa  inimile, 
dela  duhovnicul  ceresc  aşteptăm  deslegare,  canoanele 
după  gradul  vinovăţiei  în  care  ne  aflăm,  le  putem 
croi  chiar  noi.  Un  astfel  de  caz  am  avut  chiar  eu. 
Adevărat  un  singur  caz.  Insă  ab  uno  disce  omnes  — 
zice  latinul.  Ce  face  preotul  în  cazuri  de  asemenea 
rezistenţă?  Lasă  în  grija  sorţii  pe  celce  nu  vrea 
să-i  spună  păcatele,  dar  vinovăţia  şi- o  recunoaşte 
şi  de  deslegare  duhovnicească  încă  simte  că  are 
trebuinţă?  Nu  e  bine  să-l  lase  sorţii,  pentrucă  pă¬ 
storul  totdeauna  caută  oaia  cea  rătăcită  şi  vrea 
să  o  aducă  sănătoasă  îndărăt  la  turmă.  Nu  vreau 
să  vatăm  canoanele  şi  nici  tipicul,  dar  zic  totuş,  că 
preotul  poate  şi  e  dator  a  primi  dela  credincioşi  şi 
mărturisiri  mai  sumare,  fără  prea  multe  amănunte. 
Când  cineva  mi  se  declară:  Sunt  beţiv,  curvariu, 
am  aprins,  am  furat,  nu  am  cinstit  serbătorile,  nu 
am  cercetat  casa  Domnului  ş.  a.  ş.  a.,  se  pot  face 
uşor  deducţiunile  vinovăţiei,  fără  a-1  forţa  morali- 

eeşte  la  alte  mărturisiri  mai  detailate,  şi  i  se  pot 
dicta  şi  canoanele  fără  nici  un  greş.  Nu  tot  aşa  a 
procedat  oare  şi  Hristos  ?  La  câţi  şi  decâte  ori  nu 
a  zis:  Credinţa  te-a  mântuit,  fără  a  mai  aduce  a- 
minte  însănătoşaţilor,  că  tu  ai  făcut  asta  şi  asta,  să 
nu  mai  faci  asemenea  rele!  Chiar  tâlharului  de  pe 
cruce,  când  acela  cerea:  „Pomeneşte-mă  Doamne 
când  veni  întru  împărăţia  Ta“  [Luca  23,  42],  deşi 
pocăinţa  şi-a  făcut-o  în  mod  foarte  sumar,  i-a  iertat 
şi  păcatele  şi  l-a  dus  cu  sine  în  raiu. 

E  dovedit  deci,  că  nu  în  vorbe  multe  stă  mân¬ 
tuirea,  ci  în  căinţă  cu  simţ  şi  în  reculegere  sufle¬ 
tească.  Reculegerea  şi  căinţa  adevărată  apoi  ur¬ 
mează  dela  sine  când  spoveditul  declară  că  e  pă¬ 
cătos  şi  se  simte  vinovat  înaintea  lui  Dumnezeu  şi 
fără  prea  multe  amănunte  ce  ar  fi  silit  a  le  înşira 
înaintea  duhovnicului. 

Iată  cum  contemplez  şi  urmez  eu. 

Ca  să  nu  fiu  clasat  între  uşuratici  descoper  aci, 
că  mărturisirilor  mele  totdeauna  premerg  pregă¬ 
tirile  necesare  sufleteşti.  Nu  e  ocazie  de  convenire 
cu  poporul  să  nu-I  fac  atent  la  datorinţeie  sale  mo¬ 
rale  —  cu  vreme  şi  fără  vreme.  Câte  rele  morale 
şi  păcate  se  pot  face  în  viaţa  de  toate  zilele,  pe 
toate  le  tratez  cu  arătarea  căilor  de  îndreptare;  se 
înţelege,  totdeauna  în  termini  urbani  şi  cu  blândeţe 
făcând  totdeauna  apel  la  trezirea  conştiinţei  religi¬ 
oase  şi  ţinerea  legilor  ce  cârmuesc  viaţa  creştină, 
înainte  de  posturile  bisericei  apoi  când  creştinii 
sunt  chemaţi  la  mărturisire,  ţin  anume  exortaţii  şi 
conferenţe  religioase  în  care  se  tâlcueşte  cu  de-a- 
mănuntul  toate  datorinţeie  unei  persoane  ce  se  pre¬ 
găteşte  la  mărturisire.  In  exortaţii  se  comunică  şi 
felul  de  a  se  purta  enoriaşilor  cu  ocazia  mărturi¬ 
sirilor,  ba  chiar  şi  felul  cum  se  pun  întrebările  şi 
trebue  să  urmeze  şi  respunsurile,  ca  fiecine  să 
poată  veni  sub  patrafir  pregătit  nu  pe  apucate. 
Credinciosul  ce-şi  cunoaşte  temeinic  datorinţeie,  în 
scaunul  mărturisirei  nu  aşteaptă  nici  întrebări  multe 
şi  nici  lecţii  multe.  Se  apropie  aflând  din  greu  de 

locul  penitenţei  şi  cu  lacrimi  în  ochi  îşi  spune  toate 
păsurile.  In  cinci  minute  poate  termina  duhovnicul 
cu  el,  chiar  când  află  de  bine  a-i  ţinea  şi  lecţie  de 
conduită.  Pe  cine  nu  vine  cu  gând  bun  şi  cu  hotărâre 
firmă  de  a  se  curaţi  şi  a-şi  reînoi  viaţa,  nici  o  exa¬ 
minare  de  o  zi  întreagă  nu-1  poate  face  mai  bun, 
fie  chiar  Domnul  Hristos  în  scaunul  mărturisireL 
Cerbiciile  numai  cu  mlădieri  de  luni  şi  ani  de  zile 
se  pot  înmuia. 

Asupra  canoanelor  [epitimii]  ce  se  dau  mărtu- 
risiţilor,  dându-mi-se  răgaz,  voi  reveni  altă  dată. 

Prot.  Vasile  Gan. 


Ortodoxismul  lucrativ  şi  ortodoxismul  dogmatic. 

De  câtăva  vreme  ortodoxismul  a  ajuns  —  ier- 
te-ni-se  expresia  —  la  modă.  Din  sufletul  celor  ce-1 
trăesc  substanţial,  hrăniţi  realmente  cu  o  credinţă, 
din  conştiinţa  celor  ce  mereu  într’ânsul  şi-au  găsit 
şi  pacea  şi  echilibrul  şi  înălţarea  unei  vieţi  bo¬ 
gate  în  tentaţii,  dar  absentă  în  conversiune,  şi  din 
patrimoniul  cerebral  al  dogmaticienilor  consumaţi 
în  teologie  şi  pătrunşi  de  simţământul  intangibili- 
tăţii  adevărurilor  credinţei  ce  nu  ştiu  de  schim¬ 
bare,  ortodoxismul  creştin  a  trecut  astăzi  în  discu¬ 
ţiile  publice,  în  societăţile  de  tot  felul,  în  coloanele 
ziarelor  cotidiane,  în  preocupările  tuturor  acelora 
ce  parcă  savurează  din  ei  un  mijloc  nou  de...  in¬ 
spiraţie. 

Faptul,  evident,  n’ar  întrista  pe  nimeni  şi  nici 
n’ar  prejudicia  nimănui,  dacă  la  spatele  acestei  re¬ 
vărsări  de  ortodoxie  n’ar  sta  decât  gândul  curat, 
spiritul  de  luptă  desinteresată,  impulsurile  nobile  de 
purificare  a  credinţei  şi  de  intactă  conservare  a 
dogmei.  Căci  cine  n’ar  aplauda  gestul  cavalerului 
modern,  care  asemenea  cruciaţilor  de  altădată  pleacă 
la  bătaie  pe  câmpul  atât  de  frumos  al  credinţei 
sale,  spre  a  o  reda  liberă  de  influenţele  vrăjmaşe  ? 
Cine  n’ar  omagia  conduita  celui  ce  cu  entuziasm. 

se  aruncă  în  luptă  spre  a-şi  apăra  doctrina  de  atin¬ 
gerile  erorii?  Cine  nar  binecuvânta  acţiunea  ace¬ 
luia  ce  cu  frenezie  gata  este  să-şi  jertfească  totul, 
numai  principiile  religiei  sale  de  nimeni  înfrânte  să 
nu  fie,  ci  înaintea  tuturora  ele  pentru  de-apururi, 
fără  pată,  să  strălucească? 

Situaţia  însă  pare,  cel  puţin  în  parte,  a  fi  alta. 

Pentrucă,  de  sigur,  cunoaşteţi  coloana  întreagă 
a  dârjilor  şi  neînfricaţilor  apărători  ai  ortodoxis¬ 
mului  dogmatic.  Şi  întrebarea  dela  sine  se  impune : 
Unde  va  să  găsim  sinceritate  în  acţiune,  unde  va 
să  prindem  înţelegere  în  problemă,  unde  va  să 
pipăim  ataşament  real  la  o  cauză? 

Unde  va  să  descoperim  sufletul  cutremurat  de 
fiorii  ortodoxiei,  conştiinţa  iluminată  de  o  credinţă 
imutabilă,  fiinţa  transfigurată  de  puterea  sacră  a 
dogmei?  Unde? 

In  lumea  acelora  ce  n’au  simţit  niciodată,  pen¬ 
trucă  nu  Iau  trăit,  misterul  euharistie,  punctul  cen¬ 
tral  al  creştinismului  adevărat?  La  oamenii  politici 
cari,  pentru  motive  ce  n’au  nevoie  să  fie  arătate 
spre  a  fi  înţelese,  pricepuţi  în  toate,  au  oricând 
dreptul  să  confunde  principiul  dogmatic  cu  Pascalia, 
problemă  calendaristică  şi  deci  în  afară  de  imu- 
tabilitatea  dogmei?  La  cucoanele  ce  transformă 
totul,  deci  şi  punctele  de  dogmă,  în  element  de  imi¬ 
taţie,  de  curent,  de  snobism,  de  pază,  de  impre- 
siune?  La  unii  ziariştii  cari  jonglează  eu  proble¬ 
mele  de  ortodoxie  dogmatică  parcă  ar  jongla  cu 
cine  ştie  ce  fapt  divers  şi  banal  al  zilei? 

Iată  dar,  că  se  pune  doar  problema  şi  răs¬ 
punsul  vine  dela  sine.  Căci  opera  îndeplinită  de 
aceşti  noi  cavaleri  ai  ortodoxismului,  răsăriţi  peste 
noapte  nu  ştii  de  unde,  nu  poartă  pecetea  sinceri¬ 
tăţii  în  credinţă  şi  desinteresului  în  acţiune,  ci 
faptul  lor,  oricât  de  semeţi  ar  fi  ei  în  ţinută  şi 
oricât  de  intransigenţi  ar  fi  în  aspiraţii,  nu  odată  se 
înfăţişează  în  haină  fructiformă  şi  în  vestmânt  lu¬ 
crativ. 


Când  îţi  era  lumea  mai  dragă  în  aspectul  ei 
de  liniştită  vieţuire  şi  duhul  păcii  se  pogorâse 
de-abinelea  asupra  societăţii  noastre,  ortodoxismul 
lucrativ  aruncă  bomba  Pascaliei  în  arenă. 

Cutremur  pentru  o  credinţă  ce  o  destramă 
apostaţii?  Nu,  ci  era  în  lipsă  la  gazetă  sensa- 
ţionalul. 

Se  ia  hotărâre  canonică  de  organul  competent 
în  această  privinţă,  ortodoxismul  lucrativ  se  năpu¬ 
steşte  cu  furie  asupra  orânduirii  sinodale. 

Se  prăbuşise  ecumeriicitatea ?  De  unde!  Zia¬ 
ristul  vrea  să  pozeze  în  faţa  celor  ce  n  auziseră 
încă  nici  de  Niceea,  nici  de  canoane,  nici  de  dogmă, 
nici  de  ecumenicitatea  în  pericol. 

Când  specialiştii  dogmei  vor  să  dea  lămuriri  mo- 
tivându-şi  vederile  în  chestie  de  credinţă,  ortodo¬ 
xismul  lucrativ  tresare,  scrie,  atacă,  insultă,  dispre¬ 
ţuieşte,  blamează,  descalifică. 

Se  cufundase,  prin  necompetinţă,  în  eroare  e- 
piscopatul  sau  căzuse,  prin  nepricepere,  în  erezie 
dogmatistul?  Ce  vorbă!  Zelosul  „monofilax"  plin 
de  prezumţii,  observase  că-i  scad  şi  admiratorii  şi 
tirajul  ziarului. 

Aşa  că  necontenit  „cavalerul'1  nostru  ros  de 
ambiţie,  cuprins  de  mândrie,  dornic  de  laudă,  ahtiat 
după  senzaţie,  creator  de  vâlvă,  mânat  de  patimă, 
împins  de  interes  şi  dominat  de  buzunar,  îţi  va  flu¬ 
tura  pe  dinainte  flamura  ortodoxismului  în  pericol, 
pentrucă  ea  singură  astăzi  mai  uimeşte  pe  nepri¬ 
cepuţi,  atrage  admiraţie  sbuciumaţilor  apostoli  şi 
dă  avânt  „pur  ideologic"  gazetei  luptătoare. 

* 

*  * 

Şi  totuşi,  în  faţa  acestui  ortodoxism  lucrativ  al 
timpului,  fruct  al  diletantismului  uşuratec,  dar  ren¬ 
tabil,  va  să  stea  ortodoxismul  celălalt,  ortodoxismul 
cel  adevărat,  cel  real,  cel  sigur,  cel  veşnic,  —  or¬ 
todoxismul  dogmatic,  care  nu  ştie  de  schimbare, 
pentrucă  nu  e  în  funcţie  de  om,  de  patimile,  de  am¬ 
biţiile  sau  de  interesele  lui. 

Ei  bine,  acest  ortodoxism  impune  condiţii,  afi¬ 
şează  datorii,  creiază  obligaţii,  fixează  principii  şi 
stabileşte  odată  pentru  totdeauna  punctul  de  credinţă. 

El  nu  cere,  spre  a-1  prinde,  defini  şi  percepe, 
doar  lumina  rece  a  raţiunii.  Ci  alături  de  aceasta, 
reclamă,  şi  mai  ales,  flacăra  arzătoare  a  credinţei. 

Prin  cea  dintâiu  se  lămureşte  şi  încă  de  multeori 
aşa  de  vag,  principiul  de  credinţă,  şi  atât.  Ceeace, 
evident,  nu  e  de-ajuns.  Prin  cea  de  a  doua  el  se 
trăeşte,  se  asociază,  se  transpune,  se  incorporează, 
ca  fapt  indisolubil,  vieţii  sufleteşti  a  credinciosului. 

Cu  inima  stearpă,  cu  sufletul  uscat,  cu  fiinţa 
nemistuită  de  focul  credinţii,  nu  poţi  pretinde  să 
faci  operă  dogmatică,  luptând  cu  ceice  decăzuţi  dela 
doctrină,  se  abat  dela  ortodoxie  şi  se  complac  în 
eroare.  Pentrucă  aici  nu  se  petrec  lucrurile  aşa 
cum  ele  se  petrec  în  celelalte  domenii. 

în  didacticismul  ştiinţelor  pozitive,  de  pildă,  ade¬ 
vărul  biologic  sau  adevărul  fizico-chimic  poţi  să-l 
transmiţi  altora  pe  baza  forţelor  tale  raţionale,  fără 
ca  pentru  aceasta  să  fie  nevoie  de  elementul  su¬ 
fletesc,  de  elementul  simpatetic,  de  ataşamentul  psi¬ 
hologic,  viu,  perzistent  şi  puternic,  al  fiinţii  tale  faţă 
de  tot  ceeace  înveţi  sau  profesezi.  In  asemenea 
împrejurări  credinţa  nu  adaogă  nimic,  sau  adaugă 
foarte  puţin. 

E  cu  totul  altfel  în  chestie  de  dogmă.  Aici,  ade¬ 
vărul  religios,  principiul  de  credinţă,  punctul  de  doc¬ 
trină  ce  vrei  să-l  prezinţi  altora,  lămurindu-1  şi  sta- 
bilindu-1,  va  să  se  impună  nu  numai  logic,  ci  şi  psi¬ 
hologic,  deci  prin  raţiunea  care  luminează,  dar  şi 
prin  conştiinţa  care  încălzeşte.  Numai  trăindu-1,  în- 
sumându-1  ca  o  existenţă  inseparabilă  de  fiinţa  ta 
morală,  adevărul  dogmatic,  lămurit  apoi  de  minte, 
se  va  apropia  de  fiinţa  celorlalţi.  Altfel  nu.  Fiindcă 
—  încă  odată  —  el  nu  e  numai  chestie  de  cuno¬ 
ştinţă,  ci  mai  ales  şi  în  primul  rând  problemă  de 
credinţă. 

Prin  urmare  greşesc  aceia,  care  sprijiniţi  doar 
de  puterile  raţiunii  îşi  închipuie  că  pot  opera  pe  tă- 


râmul  ortodoxismului  dogmatic,  dupăcum  tot  aşa  de 
eronaţi  sunt  şi  ceilalţi,  care  socotesc  că  întemeiaţi 
exclusiv  pe  căldura  unei  credinţe  căpătate  prin  tra¬ 
diţie  au  dreptul  să  se  prevaleze  de  privilegiile 
Dogmaticei. 

Mai  mult  decât  atâta.  Ortodoxismul  dogmatic, 
pe  lângă  raţiunea  pe  care  nu  o  dispreţueşte  şi  con¬ 
ştiinţa  pe  care  o  reclamă,  impune  şi  obligaţia  au¬ 
torităţii  nediscutate:  divine  şi  umane.  Cea  dintâi, 
reprezentată  prin  Cuvântul  ce  ne-a  descoperit  ade¬ 
vărul,  —  încadrat  în  Biblie  şi  Tradiţie,  cea  de  a  doua, 
prin  Sinoadele  ce-au  formulat  ca  dogmă  adevărul. 

Nu  există  ortodoxism  în  afară  de  aceste  reali¬ 
tăţi  ale  religiei  creştine,  şi  numai  în  supunerea  fără 
reticenţe  şi  ascultarea  neşovăielnică  faţă  de  ele,  te 
menţii  cu  adevărat  şi  conştient  în  Biserică. 

Aşa  că  prevalarea  individualităţii,  prioritatea 
insului,  îngâmfarea  solitarului,  ambiţia  singuratecelor 
persoane,  fie  cât  de  luminate,  raţional  vorbind,  fie 
cât  de  credincioase  sentimental  vorbind,  în  a  pune, 
în  afară  de  această  dublă  autoritate  amintită,  prin¬ 
cipii  şi  a  stabili  regule  disciplinare  sau  puncte  de 
credinţă,  aceste  fapte  deci  nu  te  menţin  în  orto¬ 
doxie. 

Şi  astfel,  din  cele  zise,  concluzia  se  impune 
dela  sine. 

Capriciile  vremii  au  scos  la  suprafaţa  vieţii  so¬ 
ciale  de  azi  pe  aşa  numiţii  profesionişti  ai  ortodo¬ 
xiei.  Ei  nu  vizează  prin  a  lor  operă  decât  doar  pro¬ 
fitul  şi  anume:  profitul  de  ambiţie  sau  profitul  de 
buzunar.  Şi  întrun  caz  şi  într’altul  ortodoxismul  lor 
tot  lucrativ  este. 

Adevăratul  creştin  însă  nu  iubeşte  decât  orto¬ 
doxismul  celălalt,  ortodoxismul  dogmatic,  care,  evi¬ 
dent,  dacă  se  lămureşte  prin  raţiune  şi  trăieşte  în 
suflet  viu,  nu  mai  puţin  el  se  supune  autorităţii  bi¬ 
sericeşti,  ca  una  ce  singură  este  călăuzită  de  Har 
şi  prin  urmare  singură,  inspirată  fiind  de  Duhul  cel 
Sfânt,  nu  poate  să  cadă  în  eroare.  i.  n.  Lunguiescu. 

Duhul  vremii  de  azi  în  Germania. 

înainte  cu  75  ani  apăruse  o  carte  purtând  titlul 
„Forţă  şi  materie'1,  de  Ludwig  Biichner.  A  fost  o 
preamărire  a  celui  mai  cras  materialism.  Aşa  de 
pildă  sa  afirmat  în  acest  op,  că  ideile  stau  cu  creerul 
în  acelaş  raport  în  care  se  află  fierea  cu  ficatul. 
Cartea  a  avut  o  mare  influinţă  asupra  celor  mai 
largi  pături  sociale;  o  ediţie  a  fost  urmată  în  scurt 
timp  de  cealaltă  şi  a  alimentat  un  curent,  de  care 
nu  sau  prea  putut  bucura  spiritele  mai  adânc  pă¬ 
trunzătoare.  Foarte  potrivit  caracterizează  acel  timp 
poetul  G.  Fr.  Daumer  când  zice:  „Trăim  un  timp 
mizerabil.  Cultura  modernă  sa  înpotmolit  cu  desă¬ 
vârşire.  Dacă  te  ocupi  cu  lucruri  ideale  şi  spirituale 
şi  nu  vrei  să  fi  batjocorit  şi  dispreţuit,  nu  poţi  face 
altceva,  decât  să  treci  la  catolici". 

In  vremea  aceea  domnea  deci  un  duh,  care 
până  la  un  anumit  grad  se  poate  observa  şi  azi.  Ce 
e  drept,  o  concepţie  de  viaţa  curat  materialistă  din 
punct  de  vedere  ştiinţific  se  consideră  ca  biruită 
cu  desăvârşire.  Nu  de  mult,  cu  ocazia  serbării  jubi¬ 
leului  de  25  ani  a  unei  societăţi  kantiene  s’a  vorbit 
despre  „noroiul  materialismului",  iar  despre  filosofie 
cu  un  caracter  curat  materialist  nici  nu  se  mai 
poate  vorbi  azi.  Insă  în  vastul  cerc  al  vieţii  de  toate 
zilele,  în  realitatea  practică,  materialismul  bântue  şi 
azi  parcă  mai  mult  ca  acum  75  de  ani. 

Dar  trilogia  modernă:  tehnică,  sport  şi  plăceri 
nu  satisfac  pe  omul  modern  în  aşa  măsură,  cum  ni  se 
pare  la  prima  vedere.  Nici  cele  mai  strălucite  crea- 
ţiuni  tehnice  nu  pot  face  superflu  avântul  sufletesc. 
Sportul  şi  recordurile  fizice  au  incontestabil  o  in¬ 
fluenţă  educativă  şi  pentru  omul  intern,  dar  să  consi¬ 
derăm  cultul  corpului  ca  un  fel  de  supliment  de  con¬ 
cepţie  despre  viaţă,  ar  însemna  o  confuzie  de  noţiuni. 
Ba  nici  chiar  cele  mai  alese  plăceri  estetice  nu  pot 
fi  identificate  cu  îngrijirea  religioasă  a  sufletului. 
Setea  sufletească  devine  tot  mai  arzătoare  în  Ger- 

mania,  în  mijlocul  viforului  materialist.  Putem  zice  chiar,, 
că  duhul  vremii  de  azi  caută  pe  cel  mai  înalt,  care 
e  cu  totul  de  altă  natură,  decât  cele  create  de  mâna 
omenească.  —  Duhul  vremii  de  azi  în  Germania  re¬ 
cunoaşte,  că  în  om  există  un  ceva  nepătruns,  pe 
care-1  numim  suflet.  Iată  ce  scrie  despre  suflet 
unul  dintre  cele  mai  citite  ziare  din  Lipsea :  „Su¬ 
fletul  este  realitate  şi  pentru  viaţa  omenească 
are  o  importanţă  mai  mare,  decât  crede  un  om  legat 
de  cele  pământeşti.  Celce  vorbeşte  „cu  suflet"  sau 
„mişcat  de  suflet"  acela  are  putere  convingătoare. 
A  da  o  adevărată  mărturie  despre  cele  mai  din 
lăuntru  ale  sufletului  —  aceasta  i  se  cere  artistului. 
Lumea  se  teme  de  vorbă  goală.  Numai  acela  care 
vorbeşte  din  adâncul  sufletului  poate  să  mişte  alte 
suflete. 

„Din  adâncul  sufletului  izvoreşte  minunea  iu¬ 
birii.  Fie  iubirea  unei  mame,  care  se  jertfeşte  pentru 
fiul  său,  fie  iubirea  puternică  între  bărbat  şi  femee, 
care  înlătură  toate  obstacolele  —  şi  una  şi  alta  în 
ultima  analiză  este  o  adâncă  putere  misterioasă.  — 
Din  adâncul  sufletului  izvoreşte  credinţa,  care  de 
asemenea  se  bazează  şi  tinde  spre  cel  Vecinie. 
Această  credinţă  se  consideră  pe  sine  ca  un  dar 
dela  Dumnezeu.  Aşa  a  fost  ea  privită  şi  primită  de 
marile  figuri  profetice.  Un  dar  al  lui  Dumnezeu  este 
credinţa  religioasă. 

„Din  adâncul  sufletului  trebue  să  strălucească 
nădejdea  adevărată.  Ea  este  mai  mult  decât  lică¬ 
rirea  unui  vis  sau  o  zidire  de  cetate  în  văzduh.  O 
nădejde  veritabilă  şi  dreaptă  nu-şi  face  reclamă,  ci 
rămâne  ascunsă  dar  puternică  în  domeniul  posibili¬ 
tăţii.  Când  vorbim  despre  adâncimea  şi  puterea  su¬ 
fletului,  înţelegem  ceva  universal  omenesc.  Celce 
dispreţueşte  acest  fapt,  acela  este  nebun". 

Vedem  deci,  că  problema  vieţii  sufleteşti,  pro¬ 
blema  concepţiei  de  viaţă  religioasă  a  devenit  o 
problemă  foarte  actuală.  Pe  de  altă  parte  ea  este 
o  problemă  foarte  grea,  căci  întreaga  cultură  ger¬ 
mană  se  află  într’o  criză  multilaterală. 

Interesul  pentru  valoarea  şi  sensul  vieţii  sufle¬ 
teşti  este  un  semn  caracteristic  al  idealismului  german, 
al  spiritului  hegel-ian. 

Azi  însă  viaţa  e  mai  gălăgioasă  şi  mai  nelini¬ 
ştită  decât  s  ar  crede  în  Germania.  Oraşe  mici  şi  mari 
se  întrec  în  serbări  jubilare  care  de  care  mai  fa¬ 
stuoase.  Congresele  cu  cuvântări  elogioase  nu  mai 
cunosc  sfârşit.  Lipseşte  concentraţia  internă,  lipseşte 
liniştea,  pauza  creatoare.  De  aceea  stau  mii  şi  mii 
fără  putere  în  fata  duhului  materialist  al  vremii  şi 
sunt  incapabili  în  fata  celor  mai  simple  datorii. 
Aceasta  lipsă  de  un  puternic  ethos  activ  nu  poate 
fi  înlăturată  prin  dispreţ  sau  batjocură  sau  prin  să¬ 
vârşirea  unui  gest  extra-modern.  Slăbiciunea  morală 
rămâne  ceeace  este,  chiar  şi  dacă  azi  e  puţin  în- 
frumseţată  sau  scuzată  de  o  oarecare  spoială  uma¬ 
nitară.  Ce  foloseşte  toată  vorbăria,  fie  ea  cât  de 
„spirituală?11  Etosul  vechiu  al  idealismului  german 
rămâne  de  o  valoare  mai  înaltă  decât  cel  modern. 

Pentruca  arborii  idealismului  să  nu  se  înalţe  până 
la  ceriuri  se  îngrijeşte  practica  vieţii  de  toate  zilele. 
Lucrurile  materiale,  —  chiar  şi  dacă  întreaga  rea¬ 
litate  nu  constă  numai  din  ele  —  au  totuş  o  impor¬ 
tanţă  atât  de  mare,  încât  ar  fi  o  adevărată  nebunie 
a  nega  sau  a  dispretui  existenţa  lor  faptică.  Criza 
economică  este  un  fapt  de  o  mare  importanţă  chiar 
şi  în  faţa  dorului  prea  intens  de  plăceri.  Dacă  în 
Germania  se  numără  anual  peste  15,000  cazuri  de 
sinucidere,  motivul  principal  este  desperarea  pro¬ 
vocată  de  această  criză.  Civilizaţia  oraşului  mare 
nu  oferă  aici  nici  o  pavăză.  In  Berlin  aruncă  viaţa 
dela  sine  lunar  100—150  de  oameni.  Surprinzător 
de  mare  este  numărul  sinuciderilor  la  vârsta  de 
20 — 30  ani.  Natural  că  în  acest  capitol  atât  de 
trist  se  amestecă  în  mare  măsură  lipsa  unei  con¬ 
cepţii  de  viaţă  superioară.  Mare  este  numărul  oame¬ 
nilor  de  după  război,  cari  au  pierdut  orice  sprijin 
intern  şi  din  cauza  aceasta  se  lasă  uşor  prinşi  în 
cursele  vrăjmaşului,  care  nu  încetează  a  semăna 


378 


REVISTA  TEOLOGICĂ 


neghina  în  sufletele  lipsite  de  orice  scut.  Rădăcini 
puternice  a  prins  un  pesimizm. 

Congresul  societăţii  culturale  „Goethe“  în  acest 
an  şi-a  exprimat  dorinţa,  ca  tineretul  să  fie  îndrumat 
spre  Goethe.  Este  fapt,  că  în  cercurile  largi  ale  ti¬ 
nerimii  germane  se  poate  observa  azi  o  luptă  foarte 
aspră  şi  adeseori  tragică  purtată  pentru  „forţă  şi 
materie".  La  Goethe  omul  află  cu  siguranţă  o  înaltă 
şi  umană  nivelare  între  idealism  şi  realsim.  Iar 
omul  realităţii,  Goethe,  a  preamărit  totdeauna  pe 
oamenii  de  o  simplă  dar  corectă  activitate,  cari  ob¬ 
servă  cu  severitate  poruncile  datorintei  şi-i  îndeamnă 
neîncetat  să  nădăjduiască.  Acest  Goethe  modern  şi 
pătruns  de  spiritul  celei  mai  înalte  culturi  a  avut 
totdeauna  un  deosebit  respect  fată  de  valorile  ne- 
peritoare  ale  religiei,  îndeosebi  fată  de  „înălţimea 
şi  morala  culturei,  aşa  cum  aceasta  luminează  şi  stră¬ 
luceşte  în  sf.  Evanghelie".  Acest  ideal  —  s’a  accen¬ 
tuat  în  congres  —  în  simplicitatea  şi  în  măreţia  sa 
înseamnă  mai  mult  decât  toate  programele  gălă¬ 
gioase  şi  formulele  stereotipe  pentru  politicianizarea 
şi  civilizarea  tineretului.  De  fapt  putem  observa,  că 
tineretul  german  în  mod  categoric  tinde  tot  mai  mult 
să  introducă  suflet  adevărat  în  viată.  Obstacolul  cel 
mai  mare  este  amestecul  adeseori  prea  covârşitor 
al  elementului  erotic.  Această  „erotizare"  a  vieţii  în 
ziua  de  azi  înseamnă  o  scădere  a  forţei,  o  scufun¬ 
dare  în  cele  materiale.  Elementul  erotic  se  bucură 
de  o  libertate  ne  mai  pomenită  în  Germania  şi  orice 
păcat  se  justifică  cu  „îndreptăţirea  dorului  după  o 
viaţă  liberă"  [Freies-Sichausleben). 

Arta  vieţii  adeseori  nu  este  altceva,  decât  o 
măiestrire  a  materiei.  Asemenea  idei  au  fost  accen¬ 
tuate  la  ultimul  mare  congres  al  asociaţiei  învăţă¬ 
torilor  din  Germania.  Educatorul  trebue  să  fie  un 
artist  şi  dela  direcţia  în  care  se  vor  influinţa  copiii 
de  azi  va  depinde  viitorul  patriei.  E  dureros  lucru, 
că  politica  de  partid  pătrunde  până  în  şcoală  şi 
contrastele  în  concepţiile  de  viaţă  turbură  îndrumarea 
tineretului  spre  un  singur  ideal  superior. 

_  Dr.  Nicolae  Terchilă. 

In  peştera  din  Vifleem,  în  mijlocul 
Familiei  Sfinte. 

învăluiţi  în  lumină  cerească,  alături  de  locuitorii 
peşterii  din  Vifleem,  în  seara  naşterii  lui  Mesia  cel 
făgăduit,  să  gustăm  şi  să  golim  şi  noi  pânăh  fund 
paharul  bucuriilor,  pe  cari  stăpânii  « lumii  de  azi», 
ceice  petrec  aceste  clipe  în  afară  de  Vifleem,  în- 
zadar  le  caută. 

* 

In  braţe  cu  dumnezeescul  prunc,  acolo,  Maria 
deveni  simbolul  vredniciei  femeeşti! 

Cinste  femeii,  care  prin  fecioria  Măriei  deveni 
„Fiica  Cerului”,  îndrumătoarea  destinului  şi  a  su¬ 
fletului  omenesc,  spre  fericire  şi  spre  mântuire. 

Slavă  Măriei!  Slavă  mamei  fără  prihană,  care 
din  sfinţenia  iubirii  sale  pregăti  mângâiere  Fiului 
său,  între  miile  de  dureri,  pe  cari  păcatul  şi  aliatul 
său,  omul,  le  rostogoliră  în  calea  Lui,  dela  Vifleem 
şi  până  pe  culmile  Golgotei. 

Mărire  Fiului  astăzi  născut,  care  prin  cea  dintâiu 
a  Sa  privire  dă  porunca,  vestită  nouă  azi  de  ceata 
micilor  colindători:  „Nu  dispreţuiţi  pe  cei  mici  — 
iubiţi  pruncii! 

Salutaţi  pe  fiecare  nou  născut  cu  rugăciuni  de 
mulţumiri  înălţate  dărniciei  Cerului,  ne  spune  azi 
Fiul  Măriei,  pentrucă  fiecare  prunc,  este  un  trimis 
al  Domnului,  în  sufletul  căruia  se  ascund  nepreţui¬ 
tele  comori  duhovniceşti! 

Iosife,  bucurie  şi  har  Ţie  dela  Dumnezeu!  Stai 
smerit  şi  cuminte,  privind  cu  duioşie  „povara  cea 
nouă“  cu  care  Dumnezeu  Te-a  învrednicit!  Tu  re¬ 
prezinţi  omenia  şi  tot  tu  eşti  simbolul  bărbăţiei,  din 
care  se  plămădi  «voinţa»  lui  Pavel  asemenea  şi  pilda 
lui  Simeon,  Chirineanul. 

* 

„Mărire  întru  cei  de  sus  lui  Dumnezeu,  pe  pă¬ 
mânt  pace  şi  între  oameni  bunăvoire". 

In  semnul  împăcării,  unul  altuia  mâna  să  o 
întindeţi  azi,  iertându-vă  cu  toţii,  pentru  ca  pacea  tri¬ 
misă  azi  vouă  în  dar  de  Tatăl  prin  naşterea  Fiului, 
să  se  sălăşluiască  din  nou  în  inimile  voastre  învrăj¬ 
bite  de  ispitele  vieţii! 

Aşa  să  faceţi,  doar  pentru  voi  să  naşte  azi 
Hristos ! 

Aprindeţi  azi  părinţilor  şi  treziţi  în  inima  co¬ 
piilor  voştri  din  nou  focul  magic  al  duioşiei  şi  însu¬ 
fleţirii  tineretului  pentru  Isus  pruncul,  pentru  ca  în 
văpaia  nevinovăţiei  tinereţelor  lor  să  se  călească 
caracterele  nouă  caracterele  tari,  capabile  să  înfrunte 
vijelia  luptei,  dată  pentru  întemeierea  şi  pentru  cuce¬ 
rirea  împărăţiei,  pentru  înfăptuirea  căreia,  azi  Mesia 
se  naşte. 

Iar  voi  dascălii  şi  duhovnicii  popoarelor,  voi 
de  dragul  celui  învăluit  în  scutecele  « sărăciei  de  bună 
voie »  şi  încălzit  de  aburul  binefăcător  al  fiinţelor 
necuvântătoare  ce  odihneau  alături  de  „Regele  re¬ 
gilor"  în  peştera  din  Vifleem  —  voi  să  rupeţi  azi 
zăgazul  egoismului  timpului,  vestind  coborârea  milei 
în  sufletul  omenesc,  căreia  tot  voi  să-i  regăsiţi  în 
inimile  primitoare,  vadul,  azi  înfundat  de  nămolul 
vieţii  pământeşti. 

* 

Cerul  ne  vesteşte  azi  mare  bucurie! 

Solia  este  aceasta:  „Toţi  fiii  pământului  să  de¬ 
vină  şi  să  rămână  pentru  totdeauna  fraţi! 

Fraţi,  uniţi  prin  dragostea  ce  ne  conduce  azi 
spre  Vifleem  ca  să  ne  închinăm  lui  Hristos. 

Alergaţi  cu  toţii  spre  Vifleem,  copii  azi  din  nou 
născuţi  ai  Ţării  mele  şi  înghemmchiaţi  cu  toţii  în  faţa 
aceluiaşi  Tată,  care  îşi  trimite  azi  în  lume  pe  cel 
mai  vrednic  dintre  fiii  săi,  pe  Fiul  său  „unul  născut" 
stăpân  şi  frate  al  nostru-Hristos,  care  ne  îmbie  azi 
prietenia  şi  frăţia,  nouă  tuturora,  cu  gândul,  ca  înfră- 
ţindu-ne  „cu  adevărat",  să  ne  ridice  cu  sufletul  în 
slava  cea  miresmuită  azi  de  corul  îngeresc ! 

* 

Pace  Vouă  fiilor!  Pace  vouă  fraţilor!  Aşa  ne 
grăieşte  Tatăl,  aşa  ne  vorbeşte  azi  şi  Fiul! 

Sau  nu  doriţi  această  pace?!  Nu  o  doriţi  chiar 
voi,  cari  nesocotind  acest  mesaj  vestit  de  fiecare 
Crăciun,  de  cinci  ori  aţi  petrecut  această  zi  de 
bucurie  —  frământând  până  în  glezne  pământul  udat 
de  sânge  omenesc  şi  roşind  văzduhul  şi  Cerul  cu 
scânteile  armelor  voastre,  blăstămate  azi  de  vă¬ 
duve  şi  de  orfani?! 

Au  nu  auziţi  cum  din  ordinul  celui  astăzi  născut, 
Arhanghelul  Mihail,  în  fruntea  cetelor  şi  a  legiunilor 
de  îngeri,  războinicilor  de  eri,  azi,  astfel  le  vorbeşte : 

„Vai  de  cine  nu  înţelege  nici  de  astădată,  că 
Tatăl,  prin  naşterea  Fiului  său,  din  nou,  pe  pământ 
trimite:  Pacea! 

Pe  pământ  pace  să  fie !  Măreţ  cuvânt  de  ordine, 
ş’atât  de  respicat! 

Sau  nu  vedeţi  cum  nici  Baltazar,  nici  Gaşpar 
nici  Melchior,  cari  stau  în  faţa  pruncului  vestitor  al 
păcii  din  Vifleem,  nu  poartă  cu  ei  arme?! 

Da!  Ei  sunt  fără  arme! 

înarmat  le  este  însă  sufletul  cu  armele  duhov¬ 
niceşti,  cari  creează  şi  nici  odată  nu  distrug. 

* 

—  Iertaţi  să  fiţi  pentru  trecut!  Aşa  ne  gră¬ 
ieşte  azi  dumnezeescul  prunc!  —  Pregătiţi-Vă  pentru 
viitor,  ne  îndeamnă  Sfânta  Sa  Maică! 

—  Viitorul  vostru,  spune  blândul  lemnar  Iosif, 
vi-1  arată  steaua  ce  străluceşte  şi  azi  deasupra  sără¬ 
căcioasei  peşteri  a  sufletului  vostru  omenesc. 

Prin  vraja  împreună-petrecerii  cu  însuş  Mesia, 
cu  Iosif  şi  cu  Maria,  prin  razele  iubirii  lor,  veţi  ghici 
fiecare  rostul  viitorului  vostru. 

* 

In  suflete  şi  pe  pământ,  în  tainica  seară  a  na¬ 
şterii  lui  Hristos:  Pace  să  domnească! 

Pacea,  care  domneşte  şi  azi  în  sânul  Familiei 
Sfinte  din  peştera  Vifleemului  Iudeei,  invitaţii  cărei 

Familii,  suntem  azi  CU  toţii.  Protoiereul  Lt.  colonel: 

Ion  Dăncilă. 

MIŞCAREA  LITERARA. 

Valoarea  concordatului  încheiat  cu  Vaticanul,  de 

Dr  1.  Mateiu.  Sibiu.  1929. 

Concordatul  încheiat  de  statul  român  cu  Vaticanul, 
împotriva  intereselor  neamului  nostru  şi  ale  Bisericii  lui 
dominante,  continuă  să  rămână  în  centrul  preocupărilor  ob¬ 
şteşti.  Această  simplă  constatare  este  o  suficientă  mărturie, 
că  cei  mai  recent  act  mare  de  politică  bisericească  a  sta¬ 
tului  român  este  un  lucru  necurat,  un  lucru  rău.  înainte  de 
încheierea  lui  Concordatul  a  fost  obiectivul  celor  mai 
vehemente,  atacuri.  Toată  lumea-1  vorbia  de  rău, 
pentrucă  văzând  în  el  o  primejdie  naţională  şi  un  act  de 
vădită  nedreptate  fată  de  confesiunile  din  tară,  şi  în  special 
fată  de  Biserica  ortodoxă,  toată  lumea  voia  să-l  înlăture. 

Numai  şleahta  politică  şi  mioapă  nu. 

Un  lucru  bun  n’au  văzut  în  concordat,  decât  Papa. 
miniştri  cari  l-au  tratat,  semnat  şi  ratificat  şi  câţiva  gazetari 
cari  sau  habar  n’aveau  de  chestiune,  sau  aveau  tot  inte¬ 
resul  să  fie  filoconcordatari.  Aveau  pentru  concordat  —  cum 
ar  zice  dl  I.  Lungulescu  —  o  simpatie  lucrativă... 

încolo,  oamenii  cu  gândul  lor  la  marile  interese  ale 
statului  şi  la  dreptatea  care  trebue  să  stea  la  baza  oricărei 
legiferări,  continuă  să  arete  imensa  greşală  politică  ce  s’a 
făcut  prin  încheierea  concordatului,  pe  urma  căruia  celce 
pierde  este  numai  statul  român  şi  Biserica  dominantă  a 
lui,  iar  celce  câştigă  este  numai  catolicismul,  vrăşmaşul 
milenar  al  neamului  nostru. 

Cea  mai  recentă  lucrare,  care  pune  într’o  desăvârşită 
lumină  acest  adevăr  este  a  dlui  Dr.  I,  Mateiu,  o  inconte¬ 
stabilă  autoritate  în  materie  de  politică  bisericească. 

Lucrarea  dlui  Mateiu  a  apărut  mai  întâi  în  „Telegraful 
Român",  oficiosul  arhiepiscopiei  de  Alba-Iuiia  şi  Sibiu. 
Retipărirea  ei  într'o  simpatică  şi  destul  de  voluminoasă 
broşură  este  un  lucru  bun,  fiindcă  uşurează  popularizarea 
chestiunii,  care  nu  e  de  loc  închisă. 

Noi  aşteptăm  guvernul,  care  să  revină  asupra  acestei 
probleme  cu  corectivul  pe  care  îl  impun  marile  imerese 
ale  statului  şi  ale  dreptăţii  tuturor  cultelor  din  ţară,  cărora 
constituţia  le  asigură  o  deopotrivă  libertate  şi  protecţiune. 
Şi  atunci  dl  Mateiu,  dacă  va  avea  putinţa,  va  trebui  să 
vorbească  şi  altfel,  de  aiurea. 

* 

Memoriile  unui  duhovnic,  studiu  pastoral,  de  l /asi/e 
Gan,  protopopul  Lupşei.  Edit.  preoţimii  din  prot.  LupşeL 
Pag.  252.  Lei  100. 

Nu  odată  s’a  subliniat  în  presa  noastră  bisericească 
metehnele  celor  câteva  cărţi  de  pastorală  ce  le  avem  în 
româneşte.  Intr’ adevăr,  ori  câtă  iscusinţă  şi  râvnă  au  cheltuit 
autorii  alcătuindu-le,  aceste  cărţi  au  fost  zidite  mai  mult 
cu  utilizarea  bibliografiei  de  specialitate  din  Apus  şi  cu 
îndrumările  pe  care  autorii  credeau  că  le  pot  formula  având 
în  vedere  necesităţile  zilelor  de  azi.  Teoretic  sunt  larg 
desbătute  în  ele  probleme  generale  ca :  Pastorala  nouă,  pasto¬ 
rala  individuală  şi  colectivă,  organizarea  societăţilor  reli¬ 
gioase  etc.  Aceste  îndrumări  însă  nu  au  un  temeiu 
solid,  temeiul  pe  care  nu  1  poate  da  decât  o  largă  expe¬ 
rienţă  pastorală. 

S’a  afişat  chiar  la  congrese  preoţeşti  postulatul  unor 
cărţi  care  să  cuprindă  cât  mai  puţină  teorie  şi  cât  mai 
multe  rezultate  ale  unor  preoţi  cu  o  bogată  practică  pa 
storală.  După  apariţia  acestor  cărţi  —  cu  cât  mai  multe, 
cu  atât  mai  bine  —  se  va  găsi  apoi  teoreticianul  iscusit  care 
să  facă  opera  de  sinteză,  manualul. 

Părintele  protopop  dela  Lupşa,  V.  Gan  deschide  stră¬ 
lucit  seria  cărţilor  de  experienţă  pastorală  pe  care  o  aşteptam, 
prin  lucrarea  sa  Memoriile  unui  duhovnic.  Cartea  cuprinde 
silinţele  frumoase,  zdroaba  cotidiană,  zbuciumul  fără  ho- 
dină  al  unui  slujitor  al  altarului,  care  vrea  să  realizeze  în 
mijlocul  oamenilor,  în  măsura  posibilităţii,  chipul  păstorului 
bun  care  sufletul  îşi  pune  pentru  oile  sale  şi  să  arete  cum 
se  poate  forma  o  parohie  adevărată,  cârmuită  fiind  după 
duhul  Evangheliei  lui  Hristos  şi  după  rânduelile  sf.  noastre 
Biserici. 

Un  nou  „Popa  Tandă“,  cu  preocupări  mai  spirituale, 
mai  complexe,  mai  în  nota  contemporaneităţii.  Un  nou 
„Păstor  model",  care  generalizându-se  în  parohiile  noastre 
ar  fi  o  fericire. 

Cartea  aceasta  cuprinde  o  viaţă  trăită  în  slujba  Dom¬ 
nului.  Povestită  cu  simplilatea  şi  sinceritatea  nefăţărită  a 
unui  vechiu  şi  aşezat  preot  cărturar  cum  este  păr.  prot.  V. 
Gan,  această  carie  se  ceteşte  cu  plăcere  şi  cu  interesul  nes¬ 
căzut  dela  început  până  la  sfârşit. 

Preoţimea  din  protopopiatul  Lupşei,  cu  a  cărei  chel¬ 
tuială  sau  tipărit  Memoriile  părintelui  protopop  V.  Gan,  se 
poate  felicita  pentru  folositorul  lucru  ce  l-a  făcut. 

Iar  autorului  preoţimea  noastră  îi  va  aduce  mulţumirea 
cea  mai  preţioasă  —  cetindu-i  cartea.  N.  Colan. 

* 

Din  viaţa  lui  Ne  stor  Ioaoovici,  episcopul  Aradului, 

de  Dr.  Oh.  Ciuhandu,  consilier- referent  eparhial.  Arad, 
pagini  56,  Lei  40. 

Cu  prilejul  centenarului  Episcopiei  Aradului,  păr.  Dr. 
Gh.  Ciuhandu,  a  încercat  să  facă  lumină  asupra  unor  timpuri 
şi  asupra  unor  oameni  din  Biserica  noastră,  peste  cari 
stăpâneşte  încă  îatunerecul  neştiinţei.  Cu  sârquinţa  şi  pri¬ 
ceperea  cari  îl  caracterizează  pe  păr.  Dr.  Gh  Ciuhandu, 
scuturând  colbul  arhivelor,  a  făcut  lumină  asupra  primului 
episcop  român  al  Aradului.  Paginile  acestei  lucrări  ni-1 
prezintă  pe  Nestor  Ioanovici,  ca  o  figură  proeminentă  în 
trecutul  nostru.  Om  hotărât,  inteligent,  cu  o  cultură  bogată, 
a  fost  mai  presus  de  toate  un  mare  român  şi  un  mare 
ortodox  Cu  el  şi  prin  el  s’au  dat  directivele  de  viaţă  :  prin¬ 
cipiul  naţional  întreţesut  organic  cu  principiul  ierarhic  al 
Bisericii  noastre  ortodoxe.  Prin  Biserică  va  ajunge  la  bi- 
riiinţă  ideea  naţională. 

In  zbuciumul  vieţii  acestui  om  găsim  rezumată  o 
epocă  întreagă  cu  toate  frământările  ei  şi  cu  toate  sufe¬ 
rinţele  pe  cari  au  trebuit  să  le  îndure  Românii  orto¬ 
docşi.  De  aceea  lucrarea  păr.  Dr.  Gh.  Ciuhandu  va  face 
buae  servicii  istorice  Bisericii  noastre  naţionale,  care  va 
trebui  să  se  complecteze  şi  să  se  închege  cât  mai  ne¬ 
întârziat. 

* 

Frământări  româneşti  în  jurul  scaunului  episcopesc 
ortodox  dela  Arad,  de  Ştefan  Pop,  prof:  de  teol.  şi  doctor 
în  dreptul  canonic.  Pagini  94.  Lei  40. 

La  începutul  veacului  XlX-lea  Românii  ortodocşi  din 
Ardeal  şi-au  pus  toată  năzuinţa  pentru  a  înoda  firul,  pentru 
a  reîntrona  ierarhia  Bisericii  ortodoxe  întreruptă  în  anul 
1698  prin  călcarea  jurământului  şi  prin  trecerea  lui  Ata- 
nasie  Anghel  la  catolicism.  De  data  aceasta  Românii  ort. 
voiau  şi  lucrau,  ca  chiri  ar  hii  lor  să  nu  mai  fie  de 
neam  străin,  ci  să  fie  de  sânge  şi  suflet  românesc.  Lu¬ 
crul  însă  nu  mergea  aşa  de  uşor,  pentrucă  acestei  do¬ 
rinţe  frumoase  i  se  opunea  pe  deoparte  catolicismul  în 
frunte  cu  Românii  trecuţi  la  catolicism,  iar  pe  de  altă  parte 
se  opuneau  Sârbii. 

Catolicismul  conştient  de  valoarea  principiului:  „Ba- 
te-voiu  păstorul  şi  se  va  risipi  turma"  se  simţia  foarte 
bine  în  a  vâna  la  această  turmă  risipită,  în  a  pescui  în 
ape  tulburi  suflete  ortodoxe. 

Românii  uniţi  lucrau  în  înţelegere  secretă  cu  tendin¬ 
ţele  catolicismului  imperial  din  Viena  la  distrugerea  Bi¬ 
sericii  ortodoxe  din  Ardeal. 

Sârbii  se  împotriveau  pentru  faptul  că  se  vedeau  în¬ 
lăturaţi  de  cătră  Români  dela  scaunele  episcopeşti. 

Numai  cunoscând  aceste  antecedenţe  ne  putem  da 

seama,  de  ce  au  trebuit  atâtea  frământări  şi  o  luptă  atât 
de  dârză  pentru  biruinţa  ortodoxă  românească. 

In  decurs  de  14  ani  (1815 — 1829)  23  de  persoane  au 
dorit,  au  voit  şi  au  luptat  pe  faţă  şi  în  ascuns  să  pună 
stăpânire  pe  scaunul  episcopesc  ortodox  din  Arad.  Câte 
ambiţii  şi  câte  patimi  se  vor  fi  deslănţuit  în  această  luptă  ? 

Cartea  păr.  Ştefan  Pop  prezintă  o  seamă  de  crâmpee 
din  rivalităţile  acestor  persoane,  de  aceea  ea  este  o  con¬ 
tribuţie  preţioasă  la  istoria  episcopiei  Aradului. 

* 

Haina  de  nuntă,  predici,  de  preotul  F.  Codreanu,  Tip. 
diecezană.  Arad.  Preţul  10  Lei. 

Orice  contribuţie  pentru  realizarea  împărăţiei  lui 
Dumnezeu  în  viaţa  noastră  este  un  bun,  despre  care  luăm 
cunoştinţă  cu  bucurie.  Un  preot  conştient  e  preocupat  în¬ 
continuu  de  mântuirea  sa  şi  de  mântuirea  altora  şi  caută 
cu  stăruinţă  prin  exemple,  prin  faptă  şi  prin  cuvânt,  ca 
orientările  societăţii  să  fie  îndrumate  în  făgaşul  unei  vieţi 
mai  creştine,  mai  stăpânită  de  duhul  lui  Hristos. 

Părintele  F.  Codreanu  este  un  asemenea  stăruitor  şi 
harnic  lucrător  în  via  Domnului.  Dovada  ne-o  face  prin  o 
nouă  broşură  tipărită,  în  care  dă  la  lumină  o  serie  de 
cinci  cuvântări  bisericeşti.  Le  recomandăm  cetitorilor  re¬ 
vistei  noastre.  Pr.  S.  Cândea. 

* 

Pastoraţia  individuală  şi  colectivă,  de  Dr.  Grigorie 
Gh.  Comşa,  Episcopul  Aradului,  Nr.  1  din  « Biblioteca  Preo¬ 
tului  ortodox ».  Tiparul  Tipografiei  Diecezane  din  Arad. 
Preţul  Lei  15. 

Biblioteca  „Creştinului  ortodox"  editată  din  iniţiativa 
şi  sub  supravegherea  directă  a  P.  Sf.  Episcop  Grigorie  a 
ajuns  la  numărul  64.  Acum  P.  Sf.  Sa  a  găs  t  timpul  potrivit 
să  înceapă  editarea  unei  alte  serii  de  broşuri  foarte  folo¬ 
sitoare  vieţii  noastre  bisericeşti,  prin  care  să  vină  în  ajutor 
preoţilor  în  activitatea  lor  pastorală.  începutul  îl  face  prin 
publicarea  broşurii  prezente.  Piecând  dela  cazurile  nume¬ 
roase  de  pastoraţie  colectivă  şi  individuală  din  Noul  Testa¬ 
ment  P.  Sf.  Sa  ne  dă  metode  de  pastoraţie  individuală 
pentru  timpul  actual,  insistând  mai  ales  asupra  rolului  pa- 
storaţiei  individuale  la  administrarea  tainei  Sfintei  Măr¬ 
turisiri.  Broşura  va  fi  de  real  folos  tuturor  preoţilor,  dar 
în  deosebi  celorce  de  multă  vreme  au  părăsit  băncile 
şcoalei. 

* 

Primejdia  sectelor  religioase  pentru  statele  naţio¬ 
nale  şi  Mijloacele  de  apărare,  de  Dr.  Grigorie  Gh.  Comşa. 
Episcopul  Aradului.  Arad.  Tiparul  Tipografiei  Diecezane. 
Preţul  10  Lei. 

Ia  vremea  de  azi,  când  meditaţia  adâncă  şi  cugetarea 
creatoare  de  valori  durabile  sunt  ameninţate  de  pri¬ 
mejdii,  trebue  să  ne  bucurăm  că  Ia  noi  în  ţară  se  găsesc 
bărbaţi  iubitori  de  adevărată  propăşire  în  ordinea  morală. 
.Această  ordine  fiind  ameninţată  de  sectari,  neobositul 
episcop  P.  Sa  Grigorie  al  Aradului  a  găsit  cu  cale  să  tipă¬ 
rească  în  broşură  conferinţa  sa  ţinută  la  congresul  misionar 
din  Chişinău.  Prea  Sfinţia  Sa  arată  cu  exemple  din  Rusia 
şi  din  alte  ţări  că  sectarismul  este  înainte  de  toate  o  mare 
primejdie  pentru  statele  naţionale.  Materialul  întreg  este 
nou  şi  potrivit  a  convinge  pe  toţi,  că  sectarismul  este  o 
mişcare  de  ordin  politic  şi  social-economic.  Recomandăm 
călduros  broşura  instructivă  şi  ieftină.  *  *  » 

* 

Arhiv  Orientâlni,  Praga  I  [1929]  '.  Sub  acest  nume 
apare  o  revistă  nouă  în  capitala  Cehoslovaciei.  Ea  este 
oficiosul  institutului  cehoslovac  pentru  cercetări  orientale. 
Conducerea  o  are  B.  Hrozny,  care  cere  contribuţia  tuturor 
specialiştilor  în  această  materie,  fără  deosebire  de  culoarea 
naţională.  Revista  se  redactează  în  mai  multe  limbi  mo¬ 
derne.  Numărul  de  faţă  conţine  articolele  semnate  de: 
Hrozny,  Lexa,  Muşii,  Wesselski  etc. 

* 

Christentum  und  Wissenschaft  [Creştinism  şi  ştiinţă] 
V  [1929]  2  publică  între  altele  un  articol  semnat  de  L.  Rost : 
Atitudinea  lui  Ieremia  faţă  de  politica  externă  a  regilor 
losia  şi  loachim.  Se  ştie  de  altcum,  că  rolul  politic  religios 
a  Iui  Ieremia  a  fost  mare.  Când  religia  şi  statul  era  în 
pericol,  Ieremia  a  apărat  cauza  lui  Iahve  şi  a  jucat  în  de¬ 
curs  de  mulţi  ani  un  rol  preponderant  în  viaţa  publică.  El 
reproşează  lui  Israil  că  a  părăsit  pe  Iahve  şi  a  recurs  la 
ajutorul  Eghiptului  şi  la  cel  al  Asiriei.  El  nu  voeşte  alianţă 
nici  cu  unii  nici  cu  alţii,  ci  încredere  numai  în  Dumnezeul 
pe  care  îl  propovăduia.  In  articolul  de  mai  sus  Rost  pre¬ 
cizează  atitudinea  pe  care  o  ia  profetul  faţă  de  politica 
externă  a  regilor  losia  şi  loachim. 

* 

Zeitschrift  der  Deutschen  Morgenlăndischen  Gesell- 
schaft  1929,  1,  înfăţişează  cetitorilor  un  material  bogat 
din  domeniul  literaturii  Vechiului  Testament.  Autorul  Eiss- 
feldt  face  o  amănunţită  analiză  numirilor  date  lui  Dum¬ 
nezeu  de  către  Semiţi  şi  încearcă  totodată  a  arăta  care; 
este  concepţia  aceluiaş  popor  despre  divinitate. 

* 

Bulletin  ol  the  American  Schools  of  Oriental  Rese¬ 
arch  33,  1929.  W.  F.  Atbright,  Progresul  în  arheologia 
palestiană  după  cercetările  inierprinse  în  decursul  anului 

1928.  Autorul  scrie  aici  despre  săpăturile  făcute  ia  localitatea 
Megiddo,  discută  mulţimea  de  grajduri  vechi,  descoperite. 
Aminteşte  dintre  obiectele  aflate  şi  o  linguriţă,  ai  cărei  mâner 
are  structura  unei  fecioare  înotând,  în  stil  eghiptean  etc. 

* 

Recherches  de  Science  religieuse  XIX  [1929]  1  p. 
43 — 48  Albert  Condamin  profesor  de  Teologie,  în  Lyon : 
Strofe  babilonice  şi  asiriene;  pag.  49—551.  Ca'es,  Psalmii 
treptelor.  Revista  cuprinde  un  buletin  bogat  la  Comentând 
Vechiului  Testament.  Tratează  chestiuni  de  introducere,, 
chestiuni  privitoare  la  Pentateuh,  Psalmi  ş.  a. 

* 

W.  O.  E.  Oesterley,  The  book  of  Proverbs,  London, 

1929.  Cartea  cuprinde  o  introducere  urmată  de  mai  multe 
capitole  unde  se  vorbeşte  despre  formarea  proverbelor, 
textul  lor,  despre  traducerile  mai  vechi  la  proverbe,  lite¬ 
ratură.  Mai  departe  autorul  încearcă  să  rezolve  mai  multe 
chestiuni biblico-teologice  şi  unele  probleme  de  ordin  exegetic. 
Stabileşte  un  raport  între  „înţelepciunea"  vechiului  orient 
şi  proverbe,  iar  comentarul  propriu  zis  aducând  un  material 
bogat,  contnbue  mult  la  înţelesul  acestei  cărţi  sfinte. 

* 

Savantul  Profesor  dela  Universitatea  din  Leipzig,  Kittel 
îşi  reeditează  dintre  multele  sale  opere  Psalmii,  în  tradu¬ 
cere  cu  comentar,  precum  şi  studiul:  Religia  poporului 
Israil.  Ambele  au  apărut  în  decursul  acestui  an  în  Leipzig.. 

Apariţia  lor  e  înregistrată  cu  bucurie,  întrucât  aduc 
nouă  contribuţii  la  rezolvarea  diferitelor  probleme  ce  se 
pun  îa  eadrul  preocupărilor  biblice.  Prof.  N.  Neaga. 


CRONICA. 


Congresul  naţional-bisericesc.  A  tost  deschis  în  ziua 
de  18  Noemvrie  a.  c.  de  cătră  I.  P.  S.  Patriarh-Regent  Miron. 
în  sala  de  şedinţe  a  camerei.  I.  P.  S.  Patriarh-Regent  a  evocat 
memoria  marilor  dispăruţi,  a  în  veci  neuitatului  nostru  Rege  Fer- 
dinand  I  şi  a  înaltului  Regent  Gh.  Buzdugan.  Pentru  binele  pe 
cari  aceşti  dispăruţi  l-au  făcut  Bisericii  noastre,  aceasta  va  păstra 
şi  va  cultiva  vecinica  lor  pomenire.  A  arătat  apoi  că  noua 
lege  de  organizare  a  Bisericii  în  decursul  celor  trei  ani  de  apli¬ 
care,  a  dat  roade  destul  de  frumoase  şi  experenţe  destul  de 
promiţătoare  încât  să  putem  nădăjdui  binele  pe  care  această 
lege  îl  va  aduce  în  viitor  Bisericii  noastre. 

Atrage  apoi  atenţia  măritului  congres  asupra  necesităţii 
de  a  se  alege  un  episcop  pentru  fraţii  români  din  Statele-Unite 
ale  Americii  şi  Canada.  Problema  aceasta  cere  o  cât  mai  grabnică 
realizare. 

In  urma  cuvântării  dlui  Oct.  Goga,  congresul  hotăreşte  să 
se  aleagă  o  comisie  care  să  studieze  chestiunea  referitoare  la 
desfiinţarea  ministerului  cultelor  şi  artelor.  Delegaţia  aleasă, 
după  studiarea  chestiunii,  s’a  prezentat  în  audienţă  înaltei  Re¬ 
genţe  şi  primului  ministru,  unde  a  expus  motivele  invocate  de 
congres  pentru  reînfiinţarea  ministerului  cultelor  şi  artelor. 

Congresul,  in  şedinţele  sale,  s’a  ocupat  şi  cu  chestiunea  sala¬ 
rizării  preoţilor,  discutându-se  mai  pe  larg  asupra  problemei. 

La  discuţia  specială  asupra  evenimentelor  din  bi¬ 
serica  noastră  în  ultimii  trei  ani,  dl  deputat  Silviu  Dragomir, 
într’o  cuvântare  mai  lungă,  ilustrată  cu  fapte  concrete,  a  arătat 
nedreptăţile  făcute  Bisericii  noastre  cu  deosebire  în  ultimul  an. 
A  arătat  că  actualul  guvern  prin  politica  sa  a  început  să  strice 
echilibrul  statorit  între  confesiuni,  păgubind  în  mod  grav  inte¬ 
resele  Bisericii  noastre.  „...Organe  ale  statului  nu  s’au  sfiit  a 
aplica  măsuri  excepţionale  Bisericii  ortodoxe,  despoind-o  de 
drepturile  oferite  cu  generozitate  de  cătră  înaintaşi,  pentruca  să 
o  pună  într’o  situaţie  de  inferioritate  şi  să  deschidă  apoi  larg 
porţile  prozelitismului  religios".  Dovedeşte  acest  lucru,  arătând 
că  în  bugetul  anului  1929  nu  s’a  prevăzut  nici  un  spor  pentru 
biserica  noastră,  ba  din  contră,  biserica  ortodoxă  din  Ardeal  a 
fost  tratată  mai  vitreg  ca  în  anii  trecuţi,  tăindu-i-se  anumite  aju¬ 
toare,  pentru  a  se  da  altor  biserici  şi  în  special  Bisericii  unite. 
In  timp  ce  preţioasa  pictură  a  bisericii  catedrale  din  Sibiu  se 
năruie,  pentrucă  guvernul  n’are  nici  un  leu  cu  care  să  ajute  repa¬ 
rarea  acoperişului  a  cărui  aramă  a  fost  luată  de  Unguri  în  timpul 
răsboiuiui,  biserica  din  Blaj  primeşte  un  milion  de  lei  pentru  repa¬ 
rarea  ei,  biserica  gr.-cat.  din  Roma  primeşte  300,000  Lei,  semi¬ 
narul  din  Blaj  500,000  Lei  pentru  refacerea  lui  şi  a.  m.  d. 

Biserica  ortodoxă  din  Ardeal  şi  astăzi  poartă  ponosul  vre- 
milor  trecute.  Ofranda  primită  prin  reforma  agrară  n’a  reparat 
nici  măcar  în  parte  nedreptatea  istorică  a  Bisericii  noastre,  iar 
guvernul  actual  a  deposedat  această  biserică  în  multe  părţi  şi 
de  ceeace  i  s’a  dat  prin  reforma  agrară. 

Şi  astăzi  când  suntem  religiune  dominantă,  şi  azi  când 
suntem  într’un  stat  în  majoritate  zdrobitoare  ortodox,  suntem 
despoiaţi  de  drepturile  noastre  în  favoarea  acelora,  cari  au  fost 
şi  le  place  să  fie  încă  duşmanii  Bisericii  ortodoxe  şi  ai  statului 
român. 

Profesorii  de  teologie  şi  slujbaşii  Consistoriilor  neortodoxe 
sunt  şi  astăzi  mai  bine  plătiţi  decât  cei  ai  Bisericii  dominante. 
In  special  uniţii  sub  guvernarea  actuală  sunt  preferaţi,  sunt 
căutaţi  şi  înaintaţi  în  slujbele  statului  faţă  de  ortodocşi. 

Congresul  a  ţinut  apoi  să  serbeze  evenimentul  împlinirii 
alor  20  ani  de  când  I.  P.  S.  Patriarh-Regent  Miron  a  fost  ales 
episcop  al  Caransebeşului.  Oratorul  festiv  a  fost  păr.  Dr.  I. 
Lupaş. 

Acestei  manifestări  de  iubire  I.  P.  S.  Patriarhul  i-a  răspuns 
prin  cuvinte  pline  de  mulţumire  şi  de  iubire  părintească,  iubire 
pe  care  o  poartă  Bisericii  sale  şi  neamului  său. 

După  discutarea  altor  chestiuni  de  o  mai  mică  impor¬ 
tanţă,  congresul  naţional-bisericesc  s’a  închis  în  21  Noemvrie  a.  c.. 

* 

Conferinţe  religioase  în  Sibiu.  Primenirea  oamenilor 
de  conducere,  ai  instituţiilor  de  educaţie  şi  instrucţie,  aduce 
după  sine  mai  totdeauna  o  schimbare  şi  o  primenire  şi  în  ce 
priveşte  felul,  mijloacele  şi  metoadele  de  educaţie  a  tineretului. 

Fiecare  om  nou,  ajuns  în  urma  vredniciei  sale  la  cre¬ 
şterea  şi  conducerea  altora,  caută  să-şi  pună  toată  puterea  de 
muncă  în  slujba  instituţiei  al  cărei  conducător  este,  şi  îşi 
cheltueşte  cu  generozitate  şi  entuziasm  energia  tinereţii  numai 
ca  lucrul  ce  i  s’a  încredinţat  să  fie  dus  la  bun  sfârşit. 

Credem  a  nu  greşi  când  afirmăm,  că  dintr’un  asemenea  en¬ 
tuziasm  au  luat  fiinţă  actualele  conferinţe  religioase,  ce  se  ţin 
în  fiecare  Joi  seara  în  decursul  postului  la  Academia  teologică 
„Andreiană“  din  Sibiu. 

Noul  Rector  al  Academiei  teologice  „Andreiane",  dl  prof. 
N.  Colan,  de  altfel  bine  cunoscut  cetitorilor  noştri  din  bogata 
sa  activitate  desfăşurată  în  graiu  şi  în  scris,  a  iniţiat  această 
serie  de  conferinţe  religioase  într’un  timp  şi  într’un  loc  cum  nu 
se  putea  mai  potrivit. 

Timp  de  post,  timp  în  care  fiecare  apostol  pus  în  slujba 
Domnului  şi  Mântuitorului  nostru  Isus  Hristos,  trebue  să  bată 
cu  mai  multă  insistenţă  la  uşa  creştinilor  pentru  a-i  trezi  la  o 
cât  mai  bogată  şi  mai  intensă  viaţă  spirituală. 

Creştinii  sunt  chemaţi  să  asculte  asemenea  conferinţe  în 
sala  festivă  a  Academiei  teologice,  deci  într’un  mediu  atât  de 
prielnic  şi  atât  de  propriu  acestui  fel  de  preocupări. 

Că  ideea  dlui  rector  Nicolae  Colan  a  fost  binevenită, 
mărturiseşte  pe  deoparte  faptul  că  profesorii  academiei  teolo¬ 
gice,  au  primit  cu  bucurie  ca  fiecare  să  ţină  asemenea  confe¬ 
rinţe,  iar  pe  de  altă  parte,  publicul,  care  a  participat  într’un 
număr  considerabil  la  aceste  conferinţe. 

Seria  Conferinţelor  a  început-o  rectorul  N.  Colan,  vor¬ 
bind  despre  Solidaritatea  creştină. 

în  tratarea  subiectului  conferenţiarul  a  arătat  necesitatea 
solidarităţii  pe  toate  terenele  vieţii  şi  urmările  ei  atât  de  bine¬ 
făcătoare  pentru  omenire.  Mulţumită  solidarităţii  înaintaşilor 

noştri,  am  moştenit  noi  tot  ceeace  astăzi  alcătueşte  patrimoniul 
sfânt  al  neamului  nostru. 

Joi  în  28  Noemvrie  a  ţinut  conferinţă  dl  profesor  /.  Beleuţă, 
vorbind  despre  încreştinarea  poporului  rusesc.  Pasionat  cetitor 
al  tuturor  scrierilor  de  valoare,  om  dedicat  exclusiv  ştiinţei, 
ştiinţei  pe  care  o  traeşte,  o  însufleţeşte  şi  o  îmbracă  în  căldura 
sufletului  său,  dl  prof.  I.  Beleuţă  a  desfăşurat  şi  de  data  aceasta 
cu  multă  bogăţie  de  cunoştinţe  subiectul  ales. 

Interesante  au  fost  în  special  scrisorile  dintre  Petru  cel 
mare,  ţarul  Rusiei  şi  patriarhul  din  Constantinopol,  Ieremia,  re¬ 
feritoare  la  instalarea  Sf.  Sinod  al  bisericii  ruseşti,  scrisori  pe 
care  dl  profesor  I.  Beleuţă  le-a  tradus  în  româneşte.  Aşteptăm 
ca  lumina  tiparului  să  ne  facă  să  cunoaştem  temeinic  biserica 
creştină  rusească;  atunci  vom  cunoaşte  şi  preţioasa  muncă  a 
dlui  profesor  I.  Beleuţă. 

La  festivalul  aranjat  de  Reuniunea  femeilor  ortodoxe  române 
din  Sibiu,  Duminecă  în  8  Decemvrie  a.  c.,  a  conferenţiat  dl  pro¬ 
fesor  Dr.  N.  Terchilă,  vorbind  despre  rolul  social  al  cultului 
creştin  ortodox.  Cultul  bisericii  ortodoxe  este  cel  mai  puternic 
mijloc  de  înfrăţire  a  claselor  sociale.  In  faţa  aceluiaş  Stăpân 
şi  Părinte  toţi  suntem  egali.  împărat  şi  simplu  ziler,  bogat  şi 
sărac,  tinăr  şi  bătrân,  sexe  deosebite,  neamuri  diferite,  pe  toţi 
îi  înfrăţeşte  căldura  rugăciunilor  rostite  cu  ocazia  săvârşirii  cul¬ 
tului  creştin  ortodox. 

Conferinţa  a  fost  ascultată  din  partea  unui  public  numeros. 

Joi  în  12  Decemvrie  a.  c.  a  ţinut  conferinţă  dl  profesor 
N.  Neaga,  vorbind  despre  Arta  de  a  ghici  viitorul  la  babilo- 
neni.  Din  expunerea  conferinţei,  dl  prof.  N.  Neaga  s’a  dovedit 
un  bun  cunoscător  al  psihologiei  popoarelor  antice  din  răsărit. 
Se  vede  şi  din  acest  fapt,  că  tinărul  profesor  al  Academiei  teolo¬ 
gice  din  Sibiu  şi-a  făcut  o  problemă  de  viaţă  din  specialitatea 
(T.  V.)  pe  care  o  propune  la  această  şcoală. 

Dl  profesor  Dr.  D.  Stăniloaie  şi-a  ţinut  conferinţa  în  19 
Decemvrie,  vorbind  despre  Biserica  grecească.  Se  vede  că 
timpul  petrecut  în  Atena  pentru  complectarea  studiilor,  tinărul 
profesor  l-a  folosit  pentru  a  cunoaşte  şi  pătrunde  probleme  de  o 
asemenea  importanţă  ca  cea  desfăşurată  cu  atâta  pricepere  în 
faţa  auditorului.  Conferinţa  pregătită  cu  temeinicie,  a  avut 
darul  să  ne  facă  să  cunoaştem  mai  bine  pe  una  din  surorile 
Bisericii  noastre. 

Ceeace  a  făcut  ca  aceste  conferinţe  să  fie  şi  mai  intere¬ 
sante  şi  mai  cercetate,  a  fost  faptul  că  ele  au  fost  încadrate 
în  coruri  religioase,  executate  de  corul  Academiei  teologice, 
condus  de  talentatul  profesor  N.  Oancea. 

Conferinţele  organizate  de  Academia  teologică  „Andreiană" 
au  avut  dărui  să  înalţe  sufleteşte  publicul  sibian. 

!#,.  Pr.  S.  Cândea. 

